આ પહેલા તેમણે નવેમ્બર 2015માં કટોકટી જાહેર કરી હતી. માલદીવના સુપ્રીમ કોર્ટે ગુરુવારે ઐતિહાસિક નિર્ણય સંભળાવતા પૂર્વ રાષ્ટ્રપતિ મોહમ્મદ નશીદને આતંકવાદના તમામ આરોપોથી મુક્ત કર્યા હતા. અને તે આ મામલે નિર્દોષ છે તેમ જણાવ્યું હતું. સાથે જ તમામ રાજનૈતિક કેદીઓને મુક્ત કરવાની વાત પણ કરી હતી. કોર્ટના આ નિર્ણય પછી માલદીવમાં રાજનૈતિક તોફાન આવ્યું હતું. કોર્ટના આ નિર્ણય પછી નશીદના સમર્થકોને નારેબાજી કરી હતી અને રાષ્ટ્રપતિ અબ્દુલ્લા યમીનને તાત્કાલિક રાજીનામું આપવાની વાત કરી હતી. જો કે જે બાદ સ્થિતિ સંભાળવા માટે પોલીસે લાઠી ચાર્જ કર્યો હતો અને ટીયર ગેસના સેલ પણ છોડ્યા હતા. રવિવારે નશીદ અને બીજા કેદીઓને મુક્ત કરવામાં સરકાર દ્વારા ના પાડતા અનેક લોકો રસ્તા પર આવી ગયા હતા. અને તે પછી સત્તા બચાવવા ત્યાં કટોકટી જાહેર કરવામાં આવી તેમ મનાય છે.